b'\n_START_ARTICLE_\nMaxim (mitraljez)\n_START_PARAGRAPH_\nMitraljez Maxim je bil prvi pravi mitraljez._NEWLINE_Razvil ga je Ameri\xc4\x8dan Hiram Maxim in ga leta 1885 prvi\xc4\x8d predstavil britanskim oboro\xc5\xbeenim silam. Kot prvi je izkoristil povratni sunek naboja za vstavljanje naslednjega naboja v cev. Imel je kadenco pribli\xc5\xbeno 500 nabojev na minuto, kar je tedaj ustrezalo ognjeni mo\xc4\x8di 100 - 200 pu\xc5\xa1k, odvisno od izvedbe pu\xc5\xa1ke in izurjenosti vojakov. Imel je vodno hlajenje. \xc4\x8cepav so generali sprva podcenjevali u\xc4\x8dinkovitost mitraljeza, je imelo v dveh desetletjih po prvi predstavitvi \xc5\xbee preko 20 dr\xc5\xbeav ta mitraljez (oz. njegove izvedbe) med oboro\xc5\xbeitvijo svojih oboro\xc5\xbeenih sil._NEWLINE_Prvi so ga uvedli oboro\xc5\xbeene sile Zdru\xc5\xbeenega kraljestva leta 1889. Mitraljez Maxim so prvi\xc4\x8d uporabile v boju britanske kolonialne \xc4\x8dete v Matabele vojni (1893 - 1894) v Rodeziji (Afrika). Tedaj je 50 vojakov s \xc5\xa1tirimi mitraljezi Maxim premagalo 5.000 Matabele voj\xc5\xa1\xc4\x8dakov._NEWLINE_Na podlagi tega mitraljeza so bili razviti razli\xc4\x8dni mitraljezi, na primer: nem\xc5\xa1ki Maschinengewehr 08/15, ruski Pulemjot Maxima (Maxim PM1910), francoski Hotchkinss in kasnej\xc5\xa1i britanski Vickers (leta 1912 je zamenjal mitraljez Maxim)._NEWLINE_Oboro\xc5\xbeene sile nekaterih manj\xc5\xa1ih in manj razvitih dr\xc5\xbeav so ga (originalnega ali razne izvedbe) uporabljale \xc5\xa1e med 1. svetovno vojno.'